দশৰথৰ বিবাহ - কৌশল্যা
৭ম অধ্যায় 

      দশৰথৰ বিবাহঃকৌশল্যা

কোশল ৰাজাৰ ঝিউ কৌশল্যা সুন্দৰী ।

ত্ৰৈলোক্যত যাক ৰূপে নাহি পটন্তৰি ॥১

সৰ্ব্ব গুণে আনন্দিতা আতি মহা সতী ।

তাঙ্ক বিহা কৰিলন্ত প্ৰথমে নৃপতি ॥২

দশৰথ ৰাজাৰ যতেক গুণ সাৰ ।

তাহান্তো অধিক কিছু আছে কৌশল্যাৰ ॥৩

মহা সৌভাগিনী কন্যা পায়া দশৰথ ।

ভৈলন্ত আনন্দে পৰিপূৰ্ণ মনোৰথ ॥৪

কৌশল্যা সমান শান্তী নাহি ত্ৰিভূবনে ।

নৃপতিক সুশ্ৰূষা কৰন্ত সৰ্ব্বক্ষণে ॥৫

ভাৰ্য্যায়ে সহিতে অজ নৃপতিৰ সুত ।

ৰত্নময় মন্দিৰত ক্ৰিড়িলা বহুত ॥৬